stanford-oval/wikipedia huggingface dataset:
Liquid Snake
Hahmohistoria

Liquid Snake syntyi Yhdysvaltain hallituksen salaisen Les Enfants Terribles -projektin seurauksena. Hän oli "1900-luvun suurimman sotilaan" Big Bossin klooni, ja hänen "veljensä" olivat Solid Snake ja Solidus Snake. Liquid alkoi vihata Solidia, koska uskoi tämän saaneen Big Bossin "hallitsevat" eli dominoivat geenit. Hän kuvitteli olevansa täten veljeään "huonompi" saadessaan resessiiviset geenit. Liquid Snake on 183-senttinen, hänellä on vasemmassa kädessä tatuointi ja hän osaa puhua seitsemää eri kieltä. Hänen älykkyysosamääränsä on 180.
Liquid kasvatettiin Englannissa. Hän osallistui Persianlahden sotaan SAS-agenttina jäljittääkseen ja tuhotakseen Scud-ohjuksia. Todellisuudessa hänet lähetettiin sotaan palvelemaan SIS-vakoojana Lähi-idässä. Hän epäonnistui tehtävässään ja joutui irakilaisten sotavangiksi, kunnes Yhdysvaltain armeija pelasti hänet vuonna 1994. Hänen vihaansa Solid Snakea kasvatti entisestään se, että vuonna 1999 Solid surmasi Big Bossin—miehen jonka Liquid oli halunnut tappaa.
Liquid liittyi FOXHOUND-erikoisyksikön jäseneksi Solid Snaken ja Roy Campbellin vetäydyttyä eläkkeelle. Vuonna 2005 hänestä oli tullut FOXHOUNDin johtaja. Hän ryhtyi terroristiksi ja kaappasi Shadow Moses -saarella sijaitsevan ydinaseiden loppusijoitusta varten tarkoitetun laitoksen, jossa ArmsTech-yhtiö rakensi salaa uusinta Metal Gear -sotakonetta, Metal Gear REXiä. Hän vaati Yhdysvaltain hallitusta luovuttamaan hänelle Big Bossin ruumiin, tai hän käyttäisi Metal Gear REXin ydinohjusta tuhoamaan amerikkalaisen suurkaupungin.
Solid Snake lähetettiin pysäyttämään terroristien aikeet. Hän voitti FOXHOUNDin jäsenen Psycho Mantiksen, mutta lopulta Liquid hyökkäsi hänen kimppuunsa Hind D -taisteluhelikopterilla. Stinger-ohjuslaukaisimella varustautuneena Solid  onnistui tuhoamaan helikopterin, mutta Liquid selviytyi hengissä. Myöhemmin Mestari Milleriksi naamioitunut Liquid huijasi Solidin aktivoimaan Metal Gear REX:in.
Metal Gear REXiä ohjannut Liquid miltei onnistui tappamaan veljensä, mutta Gray Foxin avulla Solid tuhosi mechan. Tämän jälkeen Liquid ja Solid taistelivat toisiaan vastaan romuttuneen Metal Gear REXin huipulla. Liquid hävisi nyrkkitappelun, mutta pian tämän jälkeen jahtasi Solidia jeepillä. Takaa-ajon jälkeen konekiväärillä aseistautunut Liquid sai viimeinkin tilaisuuden surmata Solid Snake, mutta hän kuoli keinotekoisen FOXDIE-viruksen aiheuttamaan sydänkohtaukseen.
Shadow Moseksen tapahtumien jälkeen Revolver Ocelot sai menettämänsä oikean käden tilalle Liquidin ruumiista otetun käden. Metal Gear Solid 2:ssa Liquidin käsi ottaa ajoittain Ocelotin hallintaansa. Tämä saattaa johtua Ocelotin piilevistä meedionlahjoista, sillä Ocelotin isä on The Sorrow Metal Gear Solid 3: Snake Eater -pelistä, joka oli voimakas meedio.
Dippi

Dippikastikkeita
Dippi eli dippikastike eli dippauskastike (engl. dip, 'kastaa', 'upottaa') on melko sakeaa kastiketta, johon upotetaan suuhun sopivan kokoisia ruokapaloja, kuten kasvisten lohkoja. Kastikkeen perusaineksena voi olla muun muassa jogurtti, kermaviili, majoneesi, ranskankerma tai näitä yhdistelemällä aikaansaatu seos. Myös mausteet ovat olennainen osa dippikastiketta.
Aiheesta muualla

Kuvia tai muita tiedostoja aiheesta Dippi Wikimedia Commonsissa
Live from Le Cabaret

| Live from Le Cabaret Maroon 5 |
| --- | --- | --- |

Livealbumin tiedot
 Äänitetty : 13. kesäkuuta 2007 Le Cabaret (Montreal, Quebec)
 Julkaistu: 8. heinäkuuta 2008
 Formaatti: digitaalinen lataus
 Tyylilaji: pop rock
 Kesto: 65.37
 Levy-yhtiö: A&M Octone Records
Maroon 5:n muut julkaisut
| Live from SoHo 2008 | Live from Le Cabaret 2008 | Call and Response: The Remix Album 2008 |
Live from Le Cabaret on yhdysvaltalaisen popyhtye Maroon 5:n livealbumi, joka äänitettiin Montrealissa Kanadassa 13. kesäkuuta 2007. Se julkaistiin 8. heinäkuuta 2008 yksinoikeudella musiikkipalvelu iTunesissa.
Albumi sisältää yhtyeen suurimpia hittejä heidän kahdelta ensimmäiseltä albumiltaan. Se ylsi kotimaassaan Billboard 200 -listalla parhaimmillaan sijalle 117.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | If I Never See Your Face Again | Levine, Valentine | 4.14 |  |  |  |  |  |  |
| 2. | Makes Me Wonder | Levine, Carmichael, Madden | 4.36 |  |  |  |  |  |  |
| 3. | Harder to Breathe | Levine, Carmichael | 2.54 |  |  |  |  |  |  |
| 4. | The Sun | Levine | 8.21 |  |  |  |  |  |  |
| 5. | Secret | Levine, Carmichael | 5.38 |  |  |  |  |  |  |
| 6. | Shiver | Levine, Carmichael | 5.28 |  |  |  |  |  |  |
| 7. | Won’t Go Home Without You | Levine | 3.45 |  |  |  |  |  |  |
| 8. | Sunday Morning | Levine, Carmichael | 5.47 |  |  |  |  |  |  |
| 9. | Little of Your Time | Levine | 3.40 |  |  |  |  |  |  |
| 10. | Sweetest Goodbye | Levine | 11.32 |  |  |  |  |  |  |
| 11. | She Will Be Loved | Levine, Valentine | 4.40 |  |  |  |  |  |  |
| 12. | This Love | Levine, Carmichael | 5.09 |  |  |  |  |  |  |
|  |  |  | 65.37 |  |  |  |  |  |  |
Kokoonpano

Adam Levine – laulu
James Valentine – kitara
Jesse Carmichael – kitara, koskettimet
Mickey Madden – basso
Matt Flynn – rummut
Listasijoitukset

| Lista | Paras sijoitus | Viikkoja listalla |
| --- | --- | --- |
|  Billboard 200 | 117. | 1 |
De Bacan piirikunta

De Bacan piirikunta (engl. De Baca County) on Yhdysvaltojen New Mexicon osavaltiossa sijaitseva piirikunta. Sen väkiluku oli 1 748 vuonna 2019. Piirikunnan hallintokeskus ja väkiluvultaan suurin kunta on Fort Sumnerin kunta. Piirikunta perustettiin 28. helmikuuta 1917.
Aiheesta muualla

Kuvia tai muita tiedostoja aiheesta De Bacan piirikunta Wikimedia Commonsissa
Diodotos I

Diodotos I kultarahassa diadeemi päässään, n. 245 eaa.
Diodotos I (m.kreik. Διόδοτος Σωτήρ, Diodotos Sōtēr, lat. Diodotus; n. 315/300–235 eaa.) oli Baktrian satraappi, joka kapinoi seleukidejä vastaan ja perusti itsenäisen Kreikkalais-baktrialaisen kuningaskunnan noin vuonna 255 eaa. Diodotosta seurasi hänen poikansa Diodotos II, jonka kuitenkin syrjäytti ja murhasi eräs Euthydemos.
Diodotoksesta kertovat antiikin historioitsijat Gnaeus Pompeius Trogus, Junianus Justinus ja Strabon. Diodotos I on myös jättänyt jälkeensä kulta- ja hopearahoja joita hän oli antanut lyödä. Joissan rahoissa hän kutsuu itseään lisänimellä Soter, "pelastaja".
| 0 | 1 | 2 | 3 |
| --- | --- | --- | --- |
|   | Edeltäjä: - | Kreikkalais-baktrialainen kuningas   | Seuraaja: Diodotos II |
Diodotos Tryfon

Diodotos Tryfon (k. 138 eaa.) oli Seleukidien valtakunnan kuningas. Hän oli aiemmin armeijan komentajia. Vastustaakseen Demetrios II Nikatoria hän asetti Aleksanteri Balaksen pojan Antiokhos VI:n nukkehallitsijaksi Aleksanterin kuoleman jälkeen. Vuonna 142 eaa. Diodotos kuitenkin syrjäytti lapsen vallasta ja nousi itse valtaistuimelle.
Seleukidien valtakunnan sisäinen tilanne oli sekava ja Diodotos pyrki vahvistamaan asemaansa muun muassa yllyttämällä juutalaisia Demetrioksen kimppuun. Lopulta vuonna 138 eaa. Antiokhos VII Sidetes löi Diodotoksen Antiokiassa. Diodotos teki tappion jälkeen itsemurhan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
| 0 | 1 | 2 | 3 |
| --- | --- | --- | --- |
|   | Edeltäjä: Antiokhos VI Dionysos | Seleukidit   | Seuraaja: Antiokhos VII Sidetes |
Diogenes

Diogenes (m.kreik. Διογένης ’Zeus-syntyinen’) on kreikkalainen nimi, joka kuuluu muun muassa seuraaville historiallisille henkilöille:
Diogenes Apollonialainen (n. 460 eaa.), esisokraattinen filosofi
Diogenes Babylonialainen eli Diogenes Seleukeialainen (240–152 eaa.), stoalainen filosofi
Diogenes Foinikialainen (500-luku), uusplatonilainen filosofi
Diogenes Laertios (200-luku), historioitsija
Diogenes Oinoandalainen (100-luku), epikurolainen filosofi
Diogenes Sinopelainen (412–323 eaa.), kyynikkofilosofi, tunnetuin Diogenes
Diogenes Smyrnalainen (300-luku eaa.), protagoralainen filosofi
Diogenes Tarsoslainen (100-luku eaa.), epikurolainen filosofi
Antonios Diogenes (1. vuosisata), kreikkalainen kirjailija
Romanos IV Diogenes (1032–1072), Bysantin keisari 1067–1071
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Diogenes”, voi hakea sivunnimihaulla, laajalla sivunnimihaulla tai tekstihaulla.
Logitech G27

Logitech G27 on simulaatiopeleihin suunniteltu elektroninen rattiohjain tietokoneelle, PlayStation 2:lle ja PlayStation 3:lle. Se käyttää USB-liitäntää ja perustuu edelliseen Logitech G25 -rattiohjaimeen, lisänä muutamia uudistuksia, sisältäen vinon hammastuksen käytön G25:n suoran hammastuksen sijaan.
Tekniset tiedot

Ohjauspyörä:
270 mm, nahkapäällysteinen ratti
Kierto säädettävissä 900 asteeseen asti.
2 force feedback -moottoria
Yhdet vaihteet moottoreiden ja ratin välissä välyksettömällä suunnittelulla.
2 ohjauspyörän vaihteenvalitsinta
6 painiketta
Kahden moottorin force feedback vinolla hammastuksella, joka synnyttää vähemmän ääntä kuin G25 ja lupailee parempaa ohjattavuutta.
Polkimet ruostumattomasta teräksestä, sisältäen:
kaasun (kevyt jousi)
jarrun (raskas jousi)
kytkimen (keskiraskas jousi)
Mattogrippi, joka pitää polkimet paikallaan pelatessa.
Vaihteisto:
8 painiketta
D-pad
Vaihdekeppi kuusivaihteisella H-kaaviolla. Peruutusvaihde valitaan painamalla vaihdekeppi pohjaan ja vaihtamalla kuudennelle vaihteelle.
Toisin kuin edeltävässä G25:ssä, G27:ssä voidaan käyttää vain kuusivaihteista tilaa, sillä vaihteisto ei sisällä valitsinta, jolla voitaisiin kytkeä sequentaalivaihteisto käyttöön. Vaihtamisääni on kehittynyt ja tuottaa vähemmän ääntä.
Aiheesta muualla

Cramer, Derrick: Logitech G27 review  January 9, 2012. Mygaming.co.za. Arkistoitu elokuu 18, 2012. Viitattu August 16, 2012.
Logitechin virallinen sivu gaming.logitech.com.
Levälampi (Hirvensalmi)

| Levälampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°50′24″N, 26°29′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  ei laskuojaa 
Järvinumero:  14.923.1.175
Mittaustietoja
Pinnankorkeus:  116,4 m  
Pituus:  230 m  
Leveys:  80 m  
Rantaviiva:  0,466 km  
Pinta-ala:  1,086 ha  
Saaria:  ei saaria 
 fiLevälampi 
Levälampi  on Etelä-Savossa Hirvensalmella  Puulasalon lähellä sijaitseva lampi.
Maantietoa

Lampi on 230 metriä pitkä, 80 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 116,4 metriä mpy.
Lindorff

| Lindorff Group |
| --- | --- |

Perustettu:  1898
Toimiala:  perintä- ja luottotietopalvelut, rahoituspalvelut
Tuotteet:  asiakastiedot, luottopäätöksenteko, laskutus, perintä, pääomapalvelut, maksutapapalvelut
Liikevaihto:  475 milj. euroa (2014) 79 milj. euroa (Suomi, 2014)
Henkilöstö:  2 800 (2014)
Emoyhtiö:  ruotsalainen Lindorff Group Ab
Omistaja:  Nordic Capital
Kotisivu:  www.lindorff.com
Infobox OKVirheellinen NIMI-arvo: 
Lindorff on Nordic Capitalin omistuksessa oleva luotonhallinnan ja maksamisen palveluyritys. Lindorff Group Ab on rekisteröity Ruotsiin ja konsernin pääkonttori sijaitsee Oslossa. Yrityksen pääomistaja on Nordic Capital Fund VIII.
Yritys toimii 8 maassa: Norjassa, Latviassa, Liettuassa, Puolassa, Hollannissa, Saksassa, Espanjassa ja Italiassa. Lindorff-konsernin liikevaihto vuonna 2014 oli 475 miljoonaa euroa ja henkilöstömäärä yli 2 800.
Keväällä 2017 Intrum Justitia ja Lindorff yhdistyivät yhdeksi yhtiöksi, pois lukien Suomen, Ruotsin, Tanskan, Viron yhtiöt sekä Norjan Intrum Justitia-yhtiö. Euroopan komissio hyväksyi yhtiöiden yhdistymisen kesäkuussa 2018 sillä edellytyksellä, että yhdistynyt yhtiö myy Lindorffin liiketoiminnan Suomessa uudelle omistajalle yhdessä neljän muun pohjoismaisen liiketoiminnan kanssa.
Marraskuussa 2017 eurooppalainen yritys Lowell Group osti Lindorffin liiketoiminnot Suomessa, Ruotsissa, Tanskassa ja Virossa. Kauppaan kuului myös Intrum Justitian liiketoiminnot Norjassa. Myytyjen Lindorff liiketoimintojen nimi muuttui Lowelliksi lokakuussa 2018.
Lindorff Suomessa

Suomessa Lindorff toimi yli 50 vuotta, vuodesta 1966 vuoteen 2005 Contant Oy:nä. Fuusion yhteydessä vuonna 2004 osaksi Lindorffia tulivat myös Contantin Baltian toiminnot.
Vuonna 2017 Suomen Lindorffin liiketoiminta myytiin eurooppalaiselle Lowell Groupille.
Lindorffilla oli Suomessa kolme yhtiötä, joiden liikevaihto oli vuonna 2014 79 miljoonaa euroa. Lindorff Invest Oy oli keskittynyt rahoituspalveluihin ja saatavien ostoon Suomessa. Muut tytäryhtiöt olivat Lindorff Oy ja Lindorff Finland Oy. Lindorffin palveluksessa Suomessa oli 500 työntekijää Helsingissä, Lahdessa ja Tampereella sekä Suomen-pääkonttorissa Turussa. Toimitusjohtajana toimi aluksi Turkka Kuusisto, jonka tilalle tuli myöhemmin Tuija Keronen. Lindorffin pitkäaikainen varatoimitusjohtaja oli Seppo Lahtinen. Talousjohtajana toimi Juha Alftan.
Palvelut

Lindorff toimii yritysten ja yhteisöjen luotonannon palvelukumppanina huolehtimalla luottopäätöksistä, laskutuksesta, saatavien perinnästä sekä asiakkaiden palvelemisesta lasku- ja maksuasioissa. Yritys tarjoaa myös lasku- ja erämaksupalvelua kuluttajille.
Kuluttaja voi saada Lindorffista tavallisen laskun, maksuhuomautuksen, perintäkirjeen tai ostoksen yhteydessä haetun kertaluoton.
Historiaa

Lindorffin edeltäjä Norjassa, Norwegian National Creditreform, perustettiin Oslossa vuonna 1898.
Kritiikki

On esitetty kritiikkiä siitä, että Lindorff Oy maksaa veroina Suomeen vain alle 1 % liikevoitostaan ja että verojen minimointiin käytetään mm. Jerseyn saaren veroparatiisia sekä korkokikkailua. Lindorffin niukasti julkisuudessa esiintyneen johtoportaan mukaan "Lindorff noudattaa Suomen lainsäädäntöä ja maksaa veronsa sen mukaisesti".
Aiheesta muualla

Yrityksen kansainväliset sivut
Perintätekijät, artikkeli Lindorffin toiminnasta Image-lehdessä 4/2006
David McKenzie

David McKenzie (15. heinäkuuta 1936 Sydney, Uusi Etelä-Wales – 10. elokuuta 1981 Honolulu, Havaiji, Yhdysvallat) oli australialainen miekkailija ja urheilujohtaja.
David McKenzie kilpaili urheilu-urallaan kolmissa olympialaisissa eli 1956 Melbournessa, 1960 Roomassa ja 1964 Tokiossa lajinaan florettimiekkailu. Paras saavutus hänen urallaan oli vuoden 1962 Kansainyhteisön kisojen joukkuehopea floretissa..
Ammatiltaan McKenzie oli juristi. Urheilu-uran jälkeen hän oli mukana urheilun järjestötoiminnassa. Hänet valittiin vain 38-vuotiaana lokakuussa 1974 Kansainväliseen olympiakomiteaan (KOK) korvaamaan Lewis Luxtonin jättämä KOK:n australialaispaikka. Hän oli myös Australian Uuden Etelä-Walesin osavaltion olympiakomitean puheenjohtaja, Australian miekkailuliiton puheenjohtaja ja Australian urheiluneuvoston jäsen. McKenzie toimi myös Australian olympiakomitean varapuheenjohtajana.
McKenzie toimi KOK-jäsenenä aina kuolemaansa asti. Hänen kuolemansa tapahtui epätavallisissa oloissa. Osallistuessaan vuonna 1981 Milanossa ANOC:n eli Kansallisten olympiakomiteoiden liiton kokoukseen hän sai kiireellisen sähkeen, jossa häntä pyydettiin matkustamaan Yhdysvaltoihin tapaamaan vuoden 1984 Los Angelesin olympialaisten järjestäjiä. Matkalla hän pysähtyi Havaijin Honolulussa. Hänet löydettiin kuristettuna paikallisessa kylpylässä. Surma jäi ratkaisematta.
David McCullough

David McCullough vuonna 2015
David Gaub McCullough (7. heinäkuuta 1933 – 7. elokuuta 2022) oli yhdysvaltalainen kirjailija, historioitsija ja luennoitsija. Hän voitti urallaan kaksi Pulitzer-palkintoa, kaksi National Book Awardia sekä Yhdysvaltain korkeimman siviilikunniamerkin Presidential Medal of Freedomin. Hän toimi myös lukuisten elokuvien ja dokumenttien kertojaäänenä. McCulloughin kaksi Pulitzer-palkittua kirjaa, Truman ja John Adams, on HBO mukauttanut tv-elokuvaksi ja minisarjaksi.
Lower Manhattan

Lower Manhattan ilmasta kuvattuna vuonna 2008.
Lower Manhattan (kutsutaan myös nimellä downtown) on Manhattanin saaren eteläisin osa New Yorkin kaupungissa. Lower Manhattaniksi määritellään yleisesti alue, joka rajautuu pohjoisessa 14th Street -katuun, lännessä Hudsonjokeen, idässä East Riveriin ja etelässä New York Harboriin (joka tunnetaan myös nimellä Upper New York Bay). Hallinnollisesti Lower Manhattan kuuluu osa-alueeseen Manhattan Community District 1.
Lower Manhattan tunnetaan erityisesti liiketalouden keskuksena. Alueella sijaitsevat Wall Street ja New Yorkin pörssi. Lower Manhattanilla sijaitsi myös syyskuun 11. päivän iskuissa vuonna 2001 tuhoutunut World Trade Center, jonka paikalla sijaitsee nykyisin World Trade Center. Lower Manhattanilla sijaitsevat myös New Yorkin Chinatown ja Little Italy.
Historia

Hollantilaiset perustivat Manhattanin ensimmäiset eurooppalaiset siirtokunnat saaren eteläkärkeen vuonna 1609. Ensimmäinen linnoitus rakennettiin nykyisen Battery Park -puiston paikalle suojelemaan Uusia-Alankomaita. 1900-luvun ensimmäisillä vuosikymmenillä Lower Manhattanilla olivat käynnissä suuret rakennustyöt, jolloin rakennettiin muun muassa 40 Wall Street, American International Building, Woolworth Building ja 20 Exchange Place. 1950-luvulla aloitettiin useiden muiden korkeiden rakennusten rakennustyöt. 1970-luvun alussa valmistui World Trade Center -toimistorakennuskompleksi. Toinen mittava toimistorakennusten keskittymä on World Financial Center, joka valmistui 1980-luvun puolivälissä.
Talous

Lower Manhattan on Yhdysvaltain neljänneksi suurin liiketalousalue Midtown Manhattanin, Chicago Loopin ja Washingtonin jälkeen. Tulevaisuudessa sija nousee kolmanneksi uuden World Trade Centerin valmistuttua.
Kuvia

Manhattanin eteläkärki eli Lower Manhattan joulukuussa 1991.
Lower Manhattan marraskuussa 2014.
Aiheesta muualla

Wikimedia Commonsissa on kuvia tai muita tiedostoja aiheesta .
LoverManhattan.info (Arkistoitu – Internet Archive) (englanniksi)
Downtown Alliance (Arkistoitu – Internet Archive) (englanniksi)
Manhattanin aluejako
Alue 1 : 
Tribeca ja Lower Manhattan


Alue 2 : 
Greenwich Village, NoHo, SoHo ja Little Italy


Alue 3 : 
Tompkins Square, East Village, Lower East Side, Chinatown, Two Bridges


Alue 4 : 
Hell’s Kitchen, Chelsea


Alue 5 : 
Midtown


Alue 6 : 
Stuyvesant Town, Tudor City, Turtle Bay, Peter Cooper Village, Murray Hill, Gramercy Park, Kips Bay ja Sutton Place


Alue 7 : 
Manhattan Valley, Upper West Side ja Lincoln Square


Alue 8 : 
Upper East Side, Lenox Hill, Yorkville ja Roosevelt Island


Alue 9 : 
Hamilton Heights, Manhattanville ja Morningside Heights


Alue 10 : 
Harlem ja Polo Grounds


Alue 11 : 
East Harlem, El Barrio/Spanish Harlem, Ward's ja Randall's Island


Alue 12 : 
Inwood, Hudson Heights ja Washington Heights
Lower Manhattan Empire State Buildingista kuvattuna toukokuussa 2001.
Levälampi (Kangasniemi)

| Levälampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°56′19″N, 26°45′27″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  ei laskuojaa 
Järvinumero:  14.923.1.196
Mittaustietoja
Pinnankorkeus:  94,7 m  
Pituus:  180 m  
Leveys:  110 m  
Rantaviiva:  0,486 km  
Pinta-ala:  1,367 ha  
Saaria:  ei saaria 
 fiLevälampi 
Levälampi  on Etelä-Savossa Kangasniemellä  Vaimosniemen lähellä sijaitseva lampi.
Maantietoa

Lampi on 180 metriä pitkä, 110 metriä leveä, ja sen pinta-ala on 1,4 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 94,7 metriä mpy.
Lentopallon naisten 3-sarja

| Lentopallon 3-sarja |
| --- | --- |
Laji:  lentopallo
Maa(t):  Suomi
Ylempi taso:  2-sarja
Lentopallon naisten 3-sarja  on naisten lentopalloilun neljänneksi korkein sarjataso Suomessa.
Joukkueet kaudella 2019-2020 > Itä-Suomi > Lohko 1

Iisalmen Visa
Kaavin Kaiku
KUOPION VIPINÄ
Puijo WolleyN3, Kuopio
Rautalammin Urheilijat
Savi
Varkauden NMKY
ZZ TOIVA, Toivala
Joukkueet kaudella 2019-2020 > Itä-Suomi > Lohko 2

Artami, Imatra
Kiteen Urheilijat
Kontiolahden Isku
Joen Beach Volley
Joen Juju
Joen Juju Lillit
Mikkelin Passarit
Uimaharjun Kari, Joensuu
Joukkueet kaudella 2019-2020 > Lounais-Suomi > A

Euran Raiku
Lapin Narvi-Pallo, Rauma
Loimaan Jankko
Oripään Urheilijat
RAUMAN URHEILIJAT
Joukkueet kaudella 2019-2020 > Lounais-Suomi > B

Koijärven Kunto
Littoisten Työväen Urheilijat Black
NOUSIAISTEN SUSI
Perniön Urheilijat, Salo
Piikkiön Kehitys
Raision Loimu N3
Ruskon Pallo -67
Someron Pallo
Someron Pallo/MS
Turun Urheiluliitto
TuULiviirit, Turku
De Beers

De Beersin myymälä Hongkongissa
De Beers on englantilaisen liikemiehen Cecil Rhodesin perustama kansainvälinen konserni, joka keskittyy timanttien etsimiseen, kaivamiseen ja kauppaan. Pankkiiri Alfred Beit oli Rhodesin läheinen ystävä ja liikekumppani, jonka avulla Rhodes laajensi valtauksiaan, kunnes kaikki De Beersin kaivokset olivat hänen hallinnassaan. Emoyritys on perustettu 1888. Timanttikaivosten löytyminen Pretorian läheltä ja Saksan Lounais-Afrikasta vuosina 1902 ja 1908 heikensi merkittävästi De Beersin timanttimarkkinoiden hallintaa. Ernest Oppenheimer, joka oli perustanut Anglo-American Corporationin vuonna 1917, sai haltuunsa Lounais-Afrikan kaivokset, osti paikan De Beersin hallituksesta vuonna 1926 ja tuli sen puheenjohtajaksi 1929. Oppenheimer vahvisti Rhodesin aloittamaa timanttien monopolia.
Nykyisin konserni toimii yli 20 maassa viidellä mantereella, ja sillä on lähes 22 000 työntekijää. Konsernin 15 kaivoksesta tulee noin 40 prosenttia maailman raakatimanteista. Kaivokset sijaitsevat Botswanassa, Namibiassa, Etelä-Afrikassa ja Tansaniassa.
De Beers aloitti toimintansa leimallisesti valkoisten siirtomaaisäntien yrityksenä. Vuonna 2005 se myi 25 %:n osuuden Etelä-Afrikan kaivoksia hallinnoivasta yrityksestään De Beers Consolidated Minesisistä (DBCM) Ponhalo-yhtymälle. Ponhalossa on mukana tahoja eri osista eteläafrikkalaista yhteiskuntaa: kaivosten työntekijöitä, ammattiliittoja ja liikemiehiä.
Aiheesta muualla

Kuvia tai muita tiedostoja aiheesta De Beers Wikimedia Commonsissa
Levälampi (Mikkeli, Mäenkylä)

| Levälampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli, Kangasniemi
Koordinaatit:  62°01′57″N, 26°59′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Kyyveteen 
Järvinumero:  14.932.1.054
Mittaustietoja
Pinnankorkeus:  101,8 m  
Pituus:  2,6 km  
Leveys:  1,1 km  
Rantaviiva:  15,405 km  
Pinta-ala:  1,24289 km²   
Saaria:  35 
 fiLevälampi 
Levälampi  on Etelä-Savossa Mikkelissä ja Kangasniemellä Mäenkylän lähellä sijaitseva lampi.
Maantietoa

Lampi on 2,6 kilometriä pitkä, 1,1 kilometriä leveä, ja sen pinta-ala on 124 hehtaaria eli 1,2 neliökilometriä. Lammella on kartan mukaan 35 saarta.  Sen rantaviivan pituus on 15,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Lammen vedenpinnan korkeus on 101,8 metriä mpy.